Title: Genètica molecular
Course: Biologia - 2n Batxillerat

Q: Escriu el transcrit d'ARNm corresponent a la següent seqüència d'ADN.

5'-ACCGTTAGGCCATTA-3'

NOTA: La teva resposta ha de començar per "5'-" i acabar per "-3' " (sense les cometes). No deixis espais entre els caracters.
A: 5'-UAAUGGCCUAACGGU-3'
Feedback ("5'-UAAUGGCCUAACGGU-3'"): Molt bé!

Q: Escriu el transcrit d'ARNm corresponent a la següent seqüència d'ADN.

5'-ACCGTTAGGCCATTA-3'

NOTA: La teva resposta ha de començar per "3'-" i acabar per "-5' " (sense les cometes). No deixis espais entre els caracters.
A: 3'-UGGCAAUCCGGUAAU-5'
Feedback ("3'-UGGCAAUCCGGUAAU-5'"): Molt bé!

Q: L'ARN-polimerasa és un enzim que actua al nucli cel·lular copiant una cadena d'ADN i creant una cadena complementària però d'ARN.

Hi ha diversos tipus d'ARN-polimerases, segons l'ARN que fabriquen: ARNr, ARNm, ARNt o altres tipus d'ARN.

Els petits fragments iniciadors dels fragments d'Okazaki durant la replicació de l'ADN, que també són d'ARN, són fabricats per una primasa, un enzim que també té activitat ARN-polimerasa.

Assenyala les afirmacions que siguin vertaderes:
- L'ARN polimerasa, quan copia l'ADN, el va llegint en sentit 5' -> 3' (L'ADN es va llegint en sentit 3' -> 5' i la cadena d'ARN va creixent en sentit 5' -> 3')
- La cadena d'ARN que es va formant va creixent en sentit 5' -> 3' (Correcte!)
- L'ARN-polimerasa uneix els ribonucleòtids a l'extrem 5' lliure d'un nucleòtid anterior (L'ARN-polimerasa uneix els ribonucleòtids a l'extrem 3' lliure d'un nucleòtid anterior)
- L'ARN-polimerasa uneix el nou nucleòtid a l'extrem 3' lliure de l'anterior (Correcte!)
- L'ARN-polimerasa necessita l'ajut de factors de transcripció per tal de copiar l'ADN a ARN (Molt bé! Molts d'aquests factors tenen funció reguladora de la transcripció.)
- L'ARN-polimerasa és l'enzim principal del procés de transcripció (Correcte!)
A: La cadena d'ARN que es va formant va creixent en sentit 5' -> 3'; L'ARN-polimerasa uneix el nou nucleòtid a l'extrem 3' lliure de l'anterior; L'ARN-polimerasa necessita l'ajut de factors de transcripció per tal de copiar l'ADN a ARN; L'ARN-polimerasa és l'enzim principal del procés de transcripció

Q: Compara la seqüència d'ADN original amb les seqüències mutades 1, 2, 3 i 4. Associa cada seqüència amb el tipus de mutació que s'ha produït:

Seqüència original: GGTCCCAGTAACGT

1. GGTCCAGTAACGT
2. GGTCCCAAGTAACGT
3. GGTCCCTGTAACGT
4. GGACCCATAACGT
- Pèrdua | 1
- Addició | 2
- Substitució | 3
- Pèrdua i substitució | 4
Feedback: Molt bé! Recorda que les mutacions gèniques poden ser per addició, pèrdua o substitució de nucleòtids i que les més perilloses són les d'addició i pèrdua perquè alteren la pauta de lectura durant la traducció.

Q: Consulta a aquesta pàgina l'animació de l'experiment que van fer Meselson i Stahl. Tot seguit marca les respostes correctes:
- L'experiment va demostrar que la replicació de l'ADN és semiconservativa (Correcte!)
- Van treballar marcant radiactivament amb N-15 l'ADN de bacteris (Correcte!)
- La cadena de nova síntesi era més pesada perquè el nitrogen dels nucleòtids era N-15, més pesat que el N-14
- L'experiment va demostrar que l'ADN estava format per nucleòtids
- Van marcar l'ADN dels bacteris amb N-15 abans de començar la replicació (Correcte!)
- L'ADN amb N-15 és més lleuger que l'ADN amb N-14
- L'ADN resultat de la primera replicació té un pes intermedi entre un ADN amb N-14 i un ADN amb N-15 (Correcte!)
A: L'experiment va demostrar que la replicació de l'ADN és semiconservativa; Van treballar marcant radiactivament amb N-15 l'ADN de bacteris; Van marcar l'ADN dels bacteris amb N-15 abans de començar la replicació; L'ADN resultat de la primera replicació té un pes intermedi entre un ADN amb N-14 i un ADN amb N-15

Q: La traducció d'ARNm a proteïna s'inicia sempre en un codó AUG, que codifica l'aminoàcid metionina (Met). Marca la resposta o les respostes correctes:
- A l'ARNm apareixerà el codó UAC
- A l'ARNm apareixerà el codó AUG (Correcte!)
- A l'ARNt apareixerà el codó UAC
- A l'ARNt apareixerà l'anticodó AUG
- A l'ARNm apareixerà l'anticodó AUG
A: A l'ARNm apareixerà el codó AUG

Q: L'ARNt se sintetitza als ribosomes:
- Vertader (L'ARNt se sintetitza al nucli, gràcies a una ARN-polimerasa que copia el fragment corresponent d'ADN.)
- Fals (Correcte! L'ARNt se sintetitza al nucli, gràcies a una ARN-polimerasa que copia el fragment corresponent d'ADN.)
A: Fals

Q: La traducció té lloc als ribosomes, lliures al hialoplasma o associats a la membrana del reticle endoplasmàtic rugós. La síntesi de proteïnes al hialoplasma es dóna simultàniament en diversos ribosomes de manera que cada molècula d'ARNm és traduïda per multitud de ribosomes i dirigeix la síntesi de nombroses còpies d'una mateixa proteïna, en una estructura anomenada:
A: Poliribosoma
Feedback ("Poliribosoma"): Correcte!

Q: Associa els científics amb els experiments que van realitzar o els descobriments que van fer.
Tens informació als documents del curs. Pots consultar també la viquipèdia i aquestes adreces:
- El ADN como portador de la información genética
- DNA from the beginning. Quan aparegui la pàgina externa tria la opció Animation. Està en anglès i el nivell d'explicació dels experiments és alt però al començament podreu seguir bé l'experiment de Griffith i també les conclusions finals dels d'Avery, McLeod i McCarty.
- Animacions de genètica molecular
- Seguint els experiments de Griffith, van demostrar que la molècula que conté la informació hereditària era l'ADN. | Avery, McLeod i McCarty (1944)
- En experiments amb bacteris de la pneumònia es va demostrar que les cèl·lules contenien factors hereditaris que podien ser transmesos entre elles. | Griffith (1928)
- Van proposar per primera vegada l'estructura de la doble hèlix de l'ADN. | Francis Crick i James Watson (1953)
- Va fer experiments de difracció de raigs X de l'ADN que van ser essencials per esbrinar l'estructura de la doble hèlix. | Rosalind Franklin (anys 50)
- En experiments amb bacteriòfags van demostrar que la informació hereditària era contenida a l'ADN, no a les proteïnes. | Hershey i Chase (1952)
- Van demostrar que la replicació de l'ADN era semiconservativa. | Meselson i Stahl (1958)

Q: La fusió d'un segment d'un cromosoma amb un altre cromosoma és una mutació cromosòmica anomenada:
A: Translocació
Feedback ("Translocació"): Molt bé!
Feedback ("Inversió"): Es produeix una inversió quan un fragment d'un cromosoma es trenca i després s'uneix de manera invertida.
Feedback ("Duplicació"): A les duplicacions es duplica un fragment d'un cromosoma.
Feedback ("Delecció"): A les deleccions es perden fragments d'un cromosoma

Q: Selecciona les afirmacions correctes sobre les mutacions:
- Sempre s'hereten (Seria correcta si els organismes fossin unicel·lulars, però als pluricel·lulars només s'hereten quan es produeixen en unes cèl·lules determinades.)
- Només s'hereten si es produeixen al es cèl·lules somàtiques (Les mutacions de les cèl·lules somàtiques no passen a la descendència.)
- Tenen sempre resultats catastròfics en la descendència
- Poden provocar-se mitjançant certs agents (radiacions, substàncies químiques,...)
- Consisteixen en alteracions de la seqüència d'ADN dels organismes
- Perquè passin a la descendència s'han de produir a totes i cadascuna de les cèl·lules d'un organisme
- Son necessàries perquè hi hagi diversitat i evolució dels organismes
A: Poden provocar-se mitjançant certs agents (radiacions, substàncies químiques,...); Consisteixen en alteracions de la seqüència d'ADN dels organismes; Son necessàries perquè hi hagi diversitat i evolució dels organismes

Q: La replicació de l'ADN implica l'acció de diversos enzims (ADN-polimerasa, lligasa, primasa, helicasa) i altres proteïnes i factors de replicació.
L'ADN-polimerasa només pot sintetitzar ADN en sentit 5' —> 3', de manera que una de les cadenes és sintetitzada de manera contínua (i va creixent des de l'extrem 5' cap a l'extrem 3') mentre que l'altra es va sintetitzant a fragments que després s'uneixen entre sí per una lligasa.
La imatge següent és un esquema de la replicació de l'ADN. Associa cada lletra amb l'estructura corresponent:

[Image: Replicació]
- Cadena motlle | a
- Cadena líder | b
- Cadena retardada | c
- Forqueta (o forquilla) de replicació | d
- Encebador o "primer" d'ARN | e
- Fragment d'Okazaki | f
Feedback: Si vols més informació pots consultar http://es.wikipedia.org/wiki/Replicaci%C3%B3n_de_ADN

Q: La síntesi d'ADN (replicació) es fa a la fase S del cicle cel·lular i cada cromosoma es replica, de manera bidireccional, a partir de molts orígens de replicació. Com a conseqüència, a la cromatina es poden observar múltiples bombolles, cadascuna amb dues forquetes de replicació, com es pot observar a aquesta imatge de microscopia electrònica:

[Image: replicació eucariotes]

Selecciona les opcions correctes:
- Les zones marcades amb fletxes corresponen a bombolles de replicació (Correcte! Als eucariotes cada cromosoma té múltiples orígens de replicació, i cadascuna origina una bombolla de replicació.)
- Les zones amb fletxes assenyalen l'ADN nou (Correcte!)
- Les zones marcades amb la lletra "A" corresponen a forquetes (o forquilles) de replicació (Correcte!)
- Cada bombolla de replicació té dues forquilles de replicació, i cadascuna avança en sentit contrari (Correcte!)
- A una bombolla de replicació només la forquilla que està en posició 5' avança (Revisa aquesta frase: té sentit?)
- L'ADN de les bombolles de replicació és de cadena senzilla (L'ADN només és de cadena senzilla a fragments molt petits i propers a les forquilles de replicació. La resta de l'ADN és de doble cadena.)
A: Les zones marcades amb fletxes corresponen a bombolles de replicació; Les zones amb fletxes assenyalen l'ADN nou; Les zones marcades amb la lletra "A" corresponen a forquetes (o forquilles) de replicació; Cada bombolla de replicació té dues forquilles de replicació, i cadascuna avança en sentit contrari
Feedback: Font de la imatge: http://ludwig-sun1.unil.ch/~vjongene/molbio/chapt_6.htm

Q: La traducció és el procés de síntesi de proteïnes a partir de la informació continguda a una molècula d'ADN. La il·lustració següent mostra aquest procés en eucariotes:

[Image: traducció]

Associa cada lletra amb l'estructura corresponent.
- Subunitat gran del ribosoma | a
- Subunitat petita del ribosoma | b
- ARNm | c
- Polipèptid en formació | d
- Proteïna ja formada | e
- Extrem 3' de l'ARNm | f
- Ribosomes sobre el reticle endoplasmàtic rugós | (B)
- Codó d'iniciació (codifica Met) | h
- Codó de finalització (stop) | i
- Poliribosoma (hialoplasma) | (A)
Feedback: Font de la imatge: http://intermed.med.uottawa.ca/Pathology/devel/index.html

Q: Selecciona les afirmacions correctes:
- La còpia de l'ADN s'anomena duplicació (S'anomena replicació)
- Els fragments d'ADN que codifiquen per una proteïna s'anomenen gens (Correcte!)
- A la traducció intervenen els tres ARN: ARNm, ARNt i ARNr (Correcte!)
- Els poliribosomes són estructures nuclears on es transcriuen els ARNr (No és correcte, els poliribosomes es troben al hialoplasma i estan relacionats amb la traducció)
- La transcripció és el procés de còpia de l'ADN a ARN (Correcte!)
- Els fragments d'ARNm que porten informació per sintetitzar una proteïna s'anomenen gens (Correcte!)
- L'ARNm es llegeix de tres en tres nucleòtids, en triplets anomenats codons (Correcte!)
- Els anticodons de l'ARNr són complementaris dels codons de l'ARNt
A: Els fragments d'ADN que codifiquen per una proteïna s'anomenen gens; A la traducció intervenen els tres ARN: ARNm, ARNt i ARNr; La transcripció és el procés de còpia de l'ADN a ARN; L'ARNm es llegeix de tres en tres nucleòtids, en triplets anomenats codons