Title: Mutacions neutres
Course: Biologia - 2n Batxillerat

La majoria de mutacions són puntuals, de manera que afecten, a tot estirar, un sol aminoàcid d'una proteïna. Sovint aquestes mutacions no tenen cap efecte observable, i la proteïna afectada continua realitzant la seva funció correctament. Es tracta d'una mutació neutra.
L'esquema que hi ha a continuació mostra les mutacions degudes al canvi d'un sol nucleòtid de DNA a partir del triplet CGA. És una substitució que pot afectar el primer, segon o tercer nucleòtid. Hi ha nou possibilitats (en negreta s'indica el nucleòtid que ha estat substituït):
- Canvi al primer nucleòtid: AGA, GGA, TGA
- Canvi al segon nucleòtid: CAA, CTA, CCA
- Canvi al tercer nucleòtic: CGC, CGG, CGT

1- Fes la transcripció per a cada triplet de nucleòtids. Tot seguit, tradueix-los en aminoàcids utilitzant el codi genètic.
2- Justifica quines mutacions segurament són neutres respecte al triplet original (CGA)

(De "Biologia 2", de Jordi de Manuel, Ramon Grau i Joaquim Molina. Editorial Teide, 2004)