Title: Metabolisme aeròbic i anaeròbic?
Course: Biologia - 2n Batxillerat

Imaginem un atleta velocista (corredor de 100 m llisos) i un maratonià. El velocista ha de fer un esforç muscular de màxima intensitat al llarg de poc més de 10 segons. El maratonià fa un esforç d'intensitat moderada durant més de 2 hores. Pensa en el tipus de metabolisme que es dóna als músculs de les cames de cadascun.
1. Per què, durant els entrenaments dels esportistes d'elit, per saber-ne el component anaeròbic de vegades es mesura la concentració d'àcid làctic a la sang?
2. Per què es recomana als maratonians prendre aliments rics en glúcids uns dies abans de la prova?
3. Quan s'acaben les reserves de glúcids cal fer servir els greixos. Justifica per què un dels moments més durs de la marató pot ser cap als trenta quilòmetres, quan l'esgoten les reserves del glúcids musculars.
4. Hi ha alguns tipus cel·lulars a l'organisme humà que únicament poden fer servir glucosa com a substrat energètic per a la seva activitat vital; l'organisme ha d'assegurar el subministrament de glucosa a aquestes cèl·lules. És el cas de les neurones i els eritròcits. És possible, doncs, que al llarg d'una marató s'estigui consumint glucosa i, alhora, se n'estigui fabricant? Explica la teva resposta.

(De "Biologia 2", de Jordi de Manuel, Ramon Grau i Joaquim Molina. Editorial Teide, 2004)