Title: La fase I del catabolisme (la digestió)
Course: Biologia - 2n Batxillerat

En la fase I del catabolisme les grans molècules són degradades fins als seus precursors: les proteïnes es transformen en aminoàcids, els polisacàrids en monosacàrids i els lípids en àcids grassos i glicerina, entre altres compostos.
Són responsables d'aquesta transformació dos processos bàsics:
- La digestió mecànica (masticació, moviments de l'estómac)
- La digestió química, en la qual participen activament els enzims digestius a més d'altres substàncies com l'HCl de l'estómac.

En aquest qüestionari totes les preguntes estan relacionades amb la digestió química, els enzims responsables, els seus substrats i productes, el lloc on es produeixen i el lloc on actuen.

Aquest qüestionari us ha de servir per estudiar, no només per tenir una nota. Podeu fer-lo tantes vegades com vulgueu i el sistema us conservarà la millor nota que hàgiu tret (sempre i quan l'hàgiu completat). Llegiu els comentaris, preneu nota de les vostres errades per a solucionar-les i també d'allò que no us hagi quedat clar per revisar-ho. I si trobeu alguna errada a les preguntes digueu-m'ho, d'acord?

Teniu un esquema i una taula a mà? Si és així... comenceu!