Title: Algunes preguntes de selectivitat
Course: Biologia - 2n Batxillerat

Juny 1998, Convocatòria incidències (Sèrie 6)

1.1) Identifiqueu la paraula que correspon a cada una de les lletres que es troben entre cometes al text següent. Responeu al vostre quadernet. (1 punt)

La ____"A"____ és una làmina que separa els medis intra i extracel·lular. Químicament està constituïda majoritàriament per una bicapa de ____"B"____ en la qual poden inserir-se les ____"C"____ . Aquesta làmina presenta a la seva superfície externa unes terminacions glucídiques molt ramificades que formen el ____"D"___.

El ____"E"____ és l'orgànul que controla i governa totes les funcions cel·lulars. Està constituït per una doble membrana (la part externa de la mateixa és prolongació del reticle endoplasmàtic rugós), la qual presenta una sèrie de _____"F"_____ que comuniquen l'interior d'aquest orgànul amb el citoplasma.

Els _____"G"_____ intervenen en la síntesi de proteïnes. Els podem trobar lliures al citoplasma, sobre les membranes del _____"H "____ i a l'interior dels _____"I"_____ i dels _____"J" _____

1.2) Identifiqueu els orgànuls Y i Z que es presenten a continuació. Doneu nom a cadascuna de les seves parts. (1 punt)

1.3) Si prenguéssim mostres de teixit muscular de les cames d'un corredor de marató i les comparéssim amb mostres d'epidermis de ceba. Quina mostra esperaríeu que tingués una densitat de mitocondris més gran? Per què? (1 punt)

1.4) Suposeu el següent experiment: A la planta I li subministrem CO_2 normal i aigua que conté àtoms d'oxigen radiactiu. A la planta II li subministrem aigua normal i CO_2 que conté àtoms de carboni radiactiu. Permetem que totes dues plantes realitzin la fotosíntesi, i quantifiquem la radiactivitat del gas oxigen i dels glúcids produïts per una i altra planta. Quina creieu que produirà glúcids radiactius? Per què? Quina creieu que produirà gas oxigen radiactiu? Per què? (1 punt)

Setembre 1998, Convocatòria normal (Sèrie 5)

a) Introduïm un eritròcit en aigua destil·lada i l'observem al microscopi òptic. Quines modificacions de forma i de volum observarem? Feu-ne un dibuix. Què observaríem si haguéssim afegit a l'aigua una quantitat elevada de sal comuna (NaCl) abans d'introduir-hi l'eritròcit? Dibuixeu-ho. Expliqueu a què són deguts aquests canvis. (1 punt)

b) Què passaria si repetíssim l'experiment però substituint l'eritròcit per una cèl·lula d'epidermis de ceba? Raona la teva resposta tot relacionant-la amb la funció i la composició d'alguna estructura típicament vegetal. (1 punt)

c) Com sabeu, l'estructura bàsica de les membranes biològiques, com ara la de l'eritròcit i la de la cèl·lula d'epidermis de ceba, està constituïda per una bicapa de fosfolípids. Relacioneu aquesta ordenació espacial amb les característiques químiques de les molècules de fosfolípids. Ajudeu-vos d'un dibuix. (1 punt)

d) Relacioneu les informacions de la columna A, amb els elements de la columna B, tot indicant quina lletra correspon a cada número. (1 punt)

A | B
1.- Els enzims hidrolítics es troben a...
2. -El dictiosoma forma part de...
3. -La síntesi d'ATP es produeix majoritàriament a..
4.- Els microfilaments formen part de...
5.- Es troba només en cèl.lules animals
6.- La glucòlisi s'esdevé a...
7.- La fase fosca de la fotosíntesi s'esdevé a...
8.- El cicle de Krebs es produeix a...
9.- L'orgànul on es produeix la síntesi de lípids és...
10.-La fase lumínica de la fotosíntesi es produeix a...
a.- Complexe de Golgi
b.- Matriu mitocondrial
c.- Citosol
d.- Estroma
e.- Til·lacoids
f.- Reticle endoplasmàtic llis
g.- Centriol.
h.- Crestes mitocondrials.
i.- Citoesquelet
j.- Lisosomes

Setembre 1998, Convocatòria incidències (Sèrie 2)

a) Si observéssiu el bacteri Anabaena cylindrica amb el microscopi electrònic, a 2.000 augments, la seva mida aparent seria de 0,4 cm. Quina és la seva mida real? Expresseu el resultat en micròmetres (µm). (Recordeu que un micròmetre equival a 10^-6 m). Quantes vegades aproximadament és més gran aquest bacteri que la cèl·lula hepàtica de la figura? (1 punt)

b) Quines son les característiques de les cèl·lules procariotes y de les cèl·lules eucariotes pel que fa als aspectes següents: (1 punt)

- tipus de DNA
- localització del DNA
- presència i localització de ribosomes
- localització de la cadena respiratòria
- presència de paret cel·lular
- presència de cloroplasts
- presència de citoesquelet
- metabolisme aeròbic o anaeròbic
- tipus d’organització (unicel·lular o pluricel·lular)

Les cèl·lules procariotes son, en general, més grans o més petites que les eucariotes?

c) Algunes espècies de bacteris que viuen al fons dels llacs, sobre la superficie dels sediments, són anaeròbics facultatius capaços de tenir respiració aeròbica o anaeròbica. Expliqueu quina via metabòlica utilitzen fonamentalment per metabolitzar la glucosa, al llarg de l'estiu, quan l'aigua profunda es converteix en anòxica (sense oxigen). Expliqueu-ne perquè. (1 punt)

Setembre 2003 (Sèrie 5)
Les imatges A i B són microfotografies de cèl·lules tenyides amb blau de metilè. Una d'elles correspon a cèl·lules animals (mucosa bucal humana) i l'altra a cèl·lules vegetals (epidermis de ceba)

1. (1punt) Calculeu el nombre d'augments amb què està feta la imatge B i identifiqueu quina imatge correspon a les cèl·lules animals i quina a les vegetals. Expliqueu la vostra opció.

2. (1 punt) Què es respiració cel·lular? En fan les cèl·lules B? i les A? Expliqueu la vostra resposta

Setembre 2002, Convocatòria titular (Sèrie 1)
La imatge correspon a una part d'una cèl·lula, observada al microscopi:

1) (1 punt)

a) Calculeu el nombre d'augments amb què està feta aquesta microfotografia.
b) Amb quin tipus de microscopi s'ha fet aquesta microfotografia? Justifiqueu la respuesta.

2) (1 punt) Identifiqueu els orgànuls cel·lulars assenyalats i esmenteu una de les funcions principals de cadascun d'ells.

 | orgànul | funció
A |  |
B |  |
C |  |
D |  |
E |  |

3) (1 punt) Quina via metabòlica es representa al diagrama ? Amb quin orgànul de la cèl·lula anterior està relacionada? Feu un dibuix de la ultraestructura d'aquest orgànul, indicant les seves parts.

Setembre 2002, Convocatòria titular (Sèrie 1)

1) (1 punt) L’esquema següent correspon a una regió del citoplasma d’una cèl·lula eucariota. En ell poden observar-se diferents processos cel·lulars:

a) Identifiqueu els diferents elements assenyalats en l’esquema.

A : ___________________________________
B : ___________________________________
C : ___________________________________
D : ___________________________________
E : ___________________________________
b) Quins són els processos que s’hi representen ? Feu-ne una breu descripció indicant la funció dels elements assenyalats.

Procés 1 :

Procés 2 :

2) (1 punt) Entre els següents enunciats hi ha algunes errades. Identifiqueu-les i expliqueu per quina raó no considereu encertats els enunciats.

a) La difusió a través de la membrana és un mecanisme de transport actiu.
b) A través d’endocitosi, les cèl·lules incorporen material del medi extracel·lular.
c) Els centriols són orgànuls formats per microtúbuls, propis de les cèl·lules animals i vegetals.
d) Els cromosomes són estructures nuclears que es poden observar al llarg de tot el cicle cel·lular.
e) Les cèl·lules vegetals disposen de cloroplasts per a realitzar la fotosíntesi, però no de mitocondris, que són propis de les cèl·lules animals.