Title: Més preguntes de les PAU
Course: Biologia - 2n Batxillerat

Juny 2003, Convocatòria incidències (Sèrie 5)

El següent dibuix representa una regió cel·lular propera a la membrana plasmàtica.

1) (1 punt) Feu una taula en la que s’identifiquin els orgànuls assenyalats amb els nombres corresponents i s’enumeri la funció o funcions que exerceixen.

2) (1 punt) En la imatge pot observar-se un procés propi d’alguns tipus de cèl·lules.
- Quin és aquest procés?
- De quines cèl·lules és propi?.
- Doneu algun exemple de cèl·lula que mostri aquesta activitat.

3) (1 punt) El material del nucli té una funció fonamental en múltiples processos cel·lulars, com ara la divisió cel·lular o els mecanismes de digestió intracel·lular de substàncies nutritives. Trieu un d’aquests dos processos i expliqueu el paper que hi juga el material del nucli.

Juny 2001, Convocatòria titular (Sèrie 2)

Aquestes imatges de microscòpia electrònica de transmissió es corresponen amb dues regions d’una cèl·lula eucariota animal. Les fletxes mostren dues estructures membranoses de la cèl·lula

Figura 1 x50.000 | Figura 2 x 25.000

1) (1 punt)
a) Quina estructura cel·lular assenyalen les fletxes de la figura 1? Quina és la seva funció més destacada?
b) Quina estructura cel·lular assenyala la fletxa de la figura 2? Quina és la seva funció més destacada?

2) (1 punt) Aquests dos compartiments cel·lulars, estableixen alguna mena de relació funcional entre si? I amb els lisosomes?

3) (1 punt) El següent dibuix s’ha elaborat a partir de l’observació d’una altra regió del citoplasma d’aquesta cèl·lula.

a) A partir de les observacions que pugueu fer en ell, expliqueu perquè s’afirma que es tracta d’una cèl·lula animal i no pot ser una cèl·lula vegetal.
b) En el dibuix s’observen diversos orgànuls i estructures cel·lulars. Indiqueu el nom de 4 d’aquests orgànuls i estructures que també puguin observar-se a les dues fotografies anteriors. Assenyaleu el nombre corresponent.

Juny 2000, Convocatòria titular (Sèrie 1)

Pregunta 3 B (2 punts)
1) Les cèl·lules eucariotes es caracteritzen per una elevada complexitat estructural.
Completeu el següent quadre que relaciona orgànuls i estructures cel·lulars amb la seva funció a la cèl·lula:

Orgànul/estructures cel·lulars | Estructura | Funció
 | Orgànuls globulars originats a partir del complex de Golgi i amb un elevat contingut d'enzims hidrolítics. | .
Citoesquelet | . | .
 | Estructures formades per DNA i proteïnes. | ..
 | Sèrie de replegaments membranosos amb ribosomes adossats a la seva cara externa que delimiten una cavitat anomenada lumen. | .
Complex de Golgi | . | .

2) Quatre d'aquestes sis afirmacions són incorrectes. Trobeu-les i raoneu perquè ho són:

a) Totes les cèl·lules d'un mateix organisme tenen el mateix número de cromosomes.
b) El DNA dels bacteris està format per una sola cadena que es troba a una zona del citosol anomenada nucleoide.
c) Els virus són estructures acel·lulars que poden no considerar-se éssers vius donat que entre altres característiques no presenten metabolisme.
d) El regne dels Protists està constituït per éssers vius procarionts unicel.lulars amb gran diversitat metabòlica (autòtrofs o heteròtrofs en funció del tipus d'organisme i l'adaptació al medi)
e) Els fongs són heteròtrofs. En el seu procés de nutrició presenten digestió externa.
f) Les cèl.lules eucariotes es caracteritzen per tenir mitocondris, excepte les cèl.lules vegetals , que tenen només cloroplasts.