Title: Currículum 2n Batxillerat
Course: Biologia - 2n Batxillerat

SEGON CURS
Fets, conceptes i sistemes conceptuals

4. L’intercanvi de matèria i energia a la cèl·lula.
4.1. Les característiques i les funcions generals del metabolisme. Estructures
cel·lulars implicades. Els enzims i les reaccions metabòliques.
4.2. Les vies metabòliques de degradació. Fermentació i respiració de la glucosa.
4.3. Les vies metabòliques de síntesi. Vies dels heteròtrofs: gluconeogènesi i síntesi
dels àcids grassos. Vies dels autòtrofs: fotosíntesi i quimiosíntesi.
4.4. Els models metabòlics dels diferents tipus cel·lulars en funció de les fonts de
carboni i d’energia.
4.5. Microorganismes i processos industrials d’importància econòmica.

5. La genètica.
5.1. La meiosi: característiques citològiques i significat biològic. Reproducció sexual
i cicles biològics.
5.2. Les experiències de Gregor Mendel i les lleis que se’n deriven.
5.3. La teoria cromosòmica de l’herència. Reinterpretació de les lleis de Mendel.
5.4. Al·lelomorfisme múltiple.
5.5. Herència del sexe i herència lligada al sexe.
5.6.L’ADN: reconstrucció històrica de les investigacions sobre la seva funció i
estructura.
5.7. Replicació i expressió del material genètic.
5.8. Alteracions de la informació genètica: causes i conseqüències. Mutacions.
5.9. Enginyeria genètica: aplicacions i valoracions ètiques.

6. Evolució
6.1. Història de les idees evolucionistes: Lamarck i el lamarquisme, Darwin i el
darwinisme, el neodarwinisme i la Teoria Sintètica. Proves clàssiques de
l’evolució.
6.2. Causes del canvi de les freqüències gèniques: mutació, selecció, deriva genètica
i migració (flux genètic).
6.3. Concepte d’espècie. L’especiació.

7. Immunologia.
7.1. Funcions del sistema immunològic. Òrgans i cèl·lules de la immunitat.
7.2. Defensa específica de l’organisme: resposta cel·lular i humoral.
7.3. Tipus d’immunitat natural (innata i adquirida), artificial (activa i passiva).
7.4. Trastorns i malalties relacionades amb la immunitat.

OBJECTIUS TERMINALS
9. Descriure la naturalesa i localització del material genètic.
17. Analitzar i relacionar les imatges de la cèl·lula obtingudes a partir de diferents mètodes d’observació, amb la seva estructura tridimensional.
18. Realitzar observacions de diferents cèl·lules i organismes unicel·lulars (eucariotes i procariotes) amb tècniques de microscopia òptica calculant la grandària real, descrivint la seva forma i observant algunes de les seves estructures.
19. Establir les diferències i les semblances entre els nivells d’organització cel·lular.
22. Fer observacions de cèl·lules en mitosi, descriure les fases d’aquest procés cel·lular, així com reconèixer el seu paper en el creixement dels organismes.
23. Explicar la composició i la ultraestructura dels virus, i el seu paper com a paràsits intracel·lulars, així com el caràcter d’agents causals de determinades malalties humanes, tot valorant la responsabilitat de l’ésser humà en la seva transmissió.
24. Distingir els diferents tipus metabòlics cel·lulars en funció de les fonts de carboni i d’energia que utilitzen.
25. Resumir les funcions generals del metabolisme i reconèixer, en el metabolisme d’un organisme concret, un segment del cicle de la matèria i el flux de l’energia en la biosfera.
26. Definir, tot relacionant-los, els conceptes següents: metabolisme extracel·lular, metabolisme intracel·lular, anabolisme i catabolisme, via metabòlica i metabòlit intermediari.
27. Esquematitzar les vies principals de degradació i de síntesi de les biomolècules orgàniques.
28. Comparar les tres vies principals d’obtenció d’energia per part de les cèl·lules: la fermentació, la fotosíntesi i la respiració aeròbica, tot situant-les en els organismes que les realitzen.
29 Comprovar experimentalment algunes de les vies metabòliques més representatives com la fotosíntesi i algun tipus de fermentació.
30. Analitzar la funció de la sexualitat en l’intercanvi de material genètic i la seva importància en el procés evolutiu.
31. Comparar i interpretar els processos de mitosi i meiosi, el seu significat biològic, tot situant-los en el cicle cel·lular i en el cicle biològic.
32. Caracteritzar els processos de reproducció asexual i sexual, comparant els seus respectius avantatges i inconvenients i diferenciar, tot utilitzant exemples il·lustratius, la reproducció de la sexualitat.
33. Valorar la importància de les aportacions de la biologia en els camps de la
biotecnologia i l’enginyeria genètica.
34. Descriure els experiments de Mendel, tot enunciant les lleis que se’n dedueixen i les ampliacions posteriors més significatives d’aquestes lleis.
35. Interpretar exemples dels caràcters hereditaris que en la seva manifestació segueixen les lleis de Mendel, i també exemples dels caràcters regulats per gens lligats al sexe.
36. Definir, tot relacionant-los, els següents conceptes: caràcter hereditari, cromosoma, locus (loci), cariotip, fenotip, genotip, gen, al·lel, homozigot, heterozigot.
37. Explicar la duplicació de l’ADN, la transcripció, la traducció i el codi genètic.
38. Precisar la naturalesa del codi genètic i la síntesi de proteï nes.
39. Analitzar el paper de les mutacions en l’evolució així com les conseqüències de les mateixes en l’espècie humana.
40. Indicar els trets fonamentals i diferencials de la teoria de l’evolució darwiniana, els canvis introduï ts posteriorment i algunes de les proves de l’evolució.
41. Aplicar el model evolutiu per explicar canvis produï ts en els organismes.
42. Analitzar els mecanismes de defensa que desenvolupen els éssers vius davant d’un antigen així com deduir, a partir d’aquests coneixements, com es pot incidir per reforçar i estimular les defenses naturals.