Title: Algunes preguntes de selectivitat
Course: Biologia - 2n Batxillerat

Setembre 1999, Convocatòria incidències (sèrie 2)

a) Observeu el cicle biològic següent. Identifiqueu-lo i descriviu els processos que s'esdevenen a les fases assenyalades A, B, C, y D. (1 punt)

b) El 27 de novembre de 1997 es va publicar en un diari que actualment al món una de cada 100 persones sexualment actives són portadores del virus de la SIDA (seropositives), i que nou de cada 10 portadors no saben que es troben infectats ni que poden contagiar altres persones, ja que la malaltia pot trigar de 10 a 15 anys a desenvolupar-se. És l'anomenada fase asimptomàtica. A quin procés o fase del cicle víric és deguda l'existència d'aquesta fase de la malaltia? Expliqueu-ho. (1 punt)
c) Els virus són paràsits obligats de les cèl·lules. Per què? Raoneu la resposta. (1 punt)

Juny 2002, Convocatòria incidències (sèrie 2)

Els virus són agents infecciosos capaços de multiplicar-se quan infecten cèl·lules.

1) (1 punt) Un equip de recerca ha aconseguit seqüenciar el material genètic d’un virus, que consta de 2.500 nucleòtids en total. La taula següent descriu la freqüència de cadascuna de les bases.

Bases | Freqüència
Adenina | 500
Guanina | 750
Citosina | 875
Uracil | 375

- Elaboreu un diagrama de barres on la freqüència de cadascuna de les bases s’expressi en forma de percentatge.

- Expliqueu la resposta a les següents preguntes:
  - De quin tipus d’àcid nucleic està constituït el material genètic d’aquest virus ?
  - És monocatenari o bicatenari ?

2) (1 punt) Observeu el dibuix. Representa l’estructura d’un virus. Identifiqueu les parts assenyalades en el dibuix i expliqueu breument la seva funció.

3) (1 punt) Descriviu en un màxim de 10 línies el cicle lític usat per molts virus per a la seva multiplicació.

Juny 2003, Convocatòria titular (sèrie 2)

1) (1 punt) Els virus estan formats per proteïnes i per un àcid nuclèic. Feu un esquema-dibuix d’un virus, indicant on es troben aquestes substàncies. Digueu també quina és la funció de cadascuna d’elles.

2) (1 punt) Un alumne de batxillerat va intentar cultivar i reproduir virus en una càpsula de Petri, utilitzant medis nutritius amb aigua, sals minerals, els 20 aminoàcids, glucosa i una enorme varietat de molècules orgàniques. Tot i així no va aconseguir que els virus es reproduissin. Expliqueu per què i proposeu un medi on sí que poguessin reproduir-se.

Juny 2007, Convocatòria titular (sèrie 2)

El virus H5N1 és causant d’un tipus de grip aviària que ocasionalment ha infectat persones que havien estat en contacte amb aus malaltes en diversos llocs del món. Durant la tardor del 2005, l’ Organització Mundial de la Salut ha advertit del risc real que aquest virus muti i pugui causar una epidèmia mundial entre els humans, contra la qual estem immunològicament poc protegits.

N1 i H5 – Proteïnes de l’embolcall víric

El material genètic d’aquest virus té una gran capacitat de canviar a mesura que es replica. El virus inicial es veu reemplaçat per noves variants que presenten canvis en les proteïnes del seu embolcall.

1) (1 punt)
a) Quina relació hi ha entre “el material genètic té una gran capacitat de canviar” i els “canvis en les proteïnes del seu embolcall”?

b) Feu servir els vostres coneixements en immunologia per interpretar el fet que les persones estiguem “immunològicament poc protegides” contra el virus H5N1

2) (1 punt). Algunes vacunes per prevenir malalties víriques es fabriquen a partir de virus idèntics als que causen la infecció, però modificats genèticament de manera que no poden replicar-se dins les cèl·lules. Expliqueu en què es basa l’acció d’una vacuna i justifiqueu per què en el cas del virus H5N1 és difícil obtenir una vacuna eficaç.