Title: Un missatge que pot canviar
Course: Biologia - 2n Batxillerat

Vegem una analogia entre triplets de nucleòtids i paraules. Són dos llenguatges completament diferents. L'alfabet té moltes més lletres que tipus de nucleòtids, i hi ha més paraules que aminoàcids. Però una sola cèl·lula pot formar tantes proteïnes diferents que equivaldrien a frases amb sentit, com les que contindria una biblioteca amb milers de volums (amb frases escrites amb sentit, una darrere l'altra).

Suposem la frase:
1- SÓC NOI AMB NAS

Suposem ara un parell de casos on es doni una substitució d'una base (lletra):
2- SÓC NOI AMB NUS
3- SAC NOI AMB NAS

Si hi inserim una lletra (nucleòtid) veurem com canvia:
4- SÓC UNO IAM BNA S--
5- SÓN OIA MBN AS-

També podrien passar altres coses:
6- SÓC AMB NAS
7- SÓC GOS AMB NAS
8- SÓI AMB NAS
9- SÓC NOI AMB GOS

1- A partir del missatge original (frase 1) digues quina mena de "mutació" s'ha donat en els missatges 2 i 3 i si s'ha alterat la pauta de lectura. QUina mena de mutació simbolitzen els canvis dels missatges 4 i 5?
2- Analitza els missatges 6, 7, 8 i 9. Quins canvis s'han produït en cadascun? A quina mena de mutació correspondrien si en lloc de lletres fossin nucleòtids?
3- Compara tots els missatges amb el missatge original (1). Valora a quins missatges el sentit ha quedat profundament alterat. ¿Podries dir quina mena de canvis que afectin uns quants nucleòtids poden alterar d'una manera important la informació genètica?

(De "Biologia 2", de Jordi de Manuel, Ramon Grau i Joaquim Molina. Editorial Teide, 2004)