Title: El cicle d'un virus
Course: Biologia - 2n Batxillerat

Cerca dos o tres imatges que il·lustrin el procés explicat al paràgraf següent, que pots llegir al document "Els virus":

Quan un virus infecta una cèl·lula el seu àcid nucleic dirigeix a partir d’aquest moment la maquinària cel·lular, de manera que es dedicarà a produir proteïnes víriques i noves còpies del material genètic del virus. Les noves molècules d’àcid nucleic s’associen llavors amb les proteïnes sintetitzades que es van unint fins a formar nous virus que poden sortir a través de la membrana plasmàtica (i queden llavors embolcallats per una envoltura) o per trencament d’aquesta (lisi cel·lular).

Tria la que et sembli més adequada i justifica en què bases la teva tria, tot relacionant els aspectes del procés d'infecció amb diferents parts de la imatge. Si s'escau, modifica la imatge per tal de millorar-la o incloure aspectes que no trobis clars.

Elabora un document que contingui les imatges comentades juntament amb l'enllaç a la pàgina on els has trobat. Pots incloure també la imatge millorada que hagis elaborat.