Title: La història de Dolly
Course: Biologia - 2n Batxillerat

A la pàgina 125 del vostre llibre de text teniu una activitat sobre la història de la primera "ovella clònica", Dolly. Us transcric aquí les preguntes:
1. Raona per què les cèl·lules que van servir per aïllar el nucli de l'ovella que va fer de "motlle" (A) podrien procedir d'un altre lloc que no fossin les glàndules mamàries. S'hauria pogut fer l'experiment injectant el nucli d'un òvul d'aquesta ovella? Per què?
2. És rigorosament certa l'afirmació que la Dolly no ha nascut per la fusió d'un òvul i un espermatozoide? Per què?
3. Raona per què el DNA mitocondrial de la Dolly no serà el mateix que el DNA mitocondrial de l'ovella que li va servir de "motlle" (l'ovella A). De quina ovella de les que surten al gràfic deu haver heretat la Dolly el DNA mitocondrial?
4. Elabora una llista dels possibles avantatges i desavantatges que pot tenir el clonatge d'organismes animals. Intercanvia la llista amb altres companys (al fòrum del curs) i companyes de classe i compara-la.